cyanic-selkie/wikianc huggingface dataset:
Εμιλί ντυ Σατλέ
Βιογραφία
Οι εργασίες της στα μαθηματικά, -σύμφωνα με τον Μεζιέρ- ήταν «θηλυκές», αλλά σπάνιας πειθαρχίας, ουσιαστικές κι εντυπωσιακές. Ο πατέρας της έλεγε: «Η πιο μικρή μου κόρη επιδεικνύει το μυαλό της τρομάζοντας τους υποψήφιους γαμπρούς». Έτσι, αποφάσισε να την τοποθετήσει στο Συμβούλιο των Βερσαλλιών κι εκείνη εντυπωσιάστηκε από το κλίμα που επικρατούσε εκεί, ωστόσο δεν άλλαξε τις πεποιθήσεις της. Της άρεσε πολύ η γοητεία, η υπερβολή κι η κοσμική ζωή που συνάντησε, παράλληλα, όσο μεγάλωνε, γινόταν όλο και πιο θερμή, όσον αφορά στην ερωτική της ζωή. Αυτό φαίνεται κι από τις πολλές της ερωτικές σχέσεις πριν αλλά και κατά τη διάρκεια του γάμου της. Η μαθηματικός Ρόμπιν Άριανροντ έγραψε για εκείνη: «''Ψηλή και αριστοκρατική, παθιασμένη τόσο στην πνευματική όσο και στην ερωτική της ζωή, ήταν μεγαλύτερη ακόμα και από τη ζωή. Ήταν πολύ πληθωρική για τους περισσότερους ανθρώπους της εποχής της. Πολύ φιλόδοξη, πολύ συναισθηματική, πολύ σεξουαλικά απελευθερωμένη. Και πολύ φεμινίστρια επίσης. Δεν μάσαγε τα λόγια της όταν έγραφε για τον αγώνα της να μορφωθεί στα ανώτερα μαθηματικά και την φυσική (γιατί τα κορίστια δεν μπορούσαν τότε να πάνε σχολείο και πολύ περισσότερο στο πανεπιστήμιο)''.»
Η ντι Σατλέ επέλεξε ως σύζυγο τον 34χρονο αυλικό και στρατιωτικό Μαρκήσιο Florent-Claude Chastellet -τον λιγότερο αντιπαθητικό και πιο αξιόλογο από όσους την περιτριγύριζαν. Ο γάμος τελέστηκε με όλες τις αρμόζουσες τιμές, στις 20 Ιουνίου. Η Σατλέ είχε ήδη θέσει όρους, σύμφωνα με τους οποίους δεν επρόκειτο να σταματήσει τις μελέτες της και πως δεν θα άλλαζε τον τρόπο ζωής της όσον αφορά στις αγαπημένες της συνήθειες, συμπεριλαμβανομένης και της τάσης της προς την απιστία. Ο Μαρκήσιος δέχθηκε στο σύνολό τους τις προτάσεις της, με μόνη σημείωση να μην τον ρεζιλέψει ποτέ. Ο γάμος τους κράτησε μέχρι το θάνατό της. Τα δυο επόμενα χρόνια απέκτησε μαζί του δυο παιδιά, τη Françoise Gabriel Pauline, στις 30 Ιουνίου 1726 και τον Louis Marie Florent στις 20 Νοεμβρίου 1727. Τον επόμενο χρόνο, στα 1728, έχασε τον πατέρα της κι έκανε πολλές επισκέψεις στη μητέρα της στη Creteil. Την 1η Απριλίου 1733 έκανε άλλον ένα γιο που όμως δεν έζησε πολύ, καθώς πέθανε τον Σεπτέμβριο του επόμενου έτους. Νωρίτερα, είχε γνωρίσει τον Βολταίρο.
Μετά τον γάμο της δε σταμάτησε να ζει έντονα, συνέχισε ανεμπόδιστα, παρά τις εγκυμοσύνες, να δημιουργεί ερωτικές σχέσεις. Παράλληλα, συγκέντρωσε τους καλύτερους δασκάλους της εποχής για να συνεχίσει τις μελέτες της. Κάποιοι απ' αυτούς ήταν ο διάσημος Γάλλος μαθηματικός κι αστρονόμος της εποχής, ο Pierre Louis de Maupertuis, ο Κλερώ (κι οι δυο υπήρξαν εραστές της), και ο γνωστός φυσικομαθηματικός Koenig. Παλιότερα, είχε ερωτευτεί έναν παλαιό αξιωματικό της φρουράς, που είχε παραιτηθεί για να ασχοληθεί με τη Φυσική, τον Δούκα του Ρισελιέ, ο οποίος την ενθάρρυνε στη μελέτη και της συνέστησε, μάλιστα, τους κορυφαίους δασκάλους. Όταν εκείνος αναχώρησε το 1730 για μια επιστημονική αποστολή στον πόλο, η Σατλέ πληγώθηκε, αλλά έμεινε ελεύθερη.
Γνωριμία με τον Βολταίρο
Η γνωριμία της με τον Βολταίρο, ο οποίος τη γνώριζε από παιδί συχνάζοντας στο σπίτι της οικογένειάς της και σε δεξιώσεις, επέφερε σημαντικές αλλαγές στη ζωή της. Γνωρίστηκαν μια βραδιά του 1733 στην Όπερα, κι αργότερα ήρθαν πιο κοντά στους γάμους του Δούκα του Ρισελιέ, του πρώην εραστή της. Σύντομα διαπίστωσαν πως σκέφτονταν με παρόμοιο τρόπο, ερωτεύτηκαν και δημιούργησαν σχέση. Ο Βολταίρος ήταν πάλι κυνηγημένος από το γαλλικό καθεστώς κι εκείνη τον έκρυψε στον πύργο της στο Cirey, όπου της μετέφερε τις γνώσεις του από την εξορία του στην Αγγλία και πιο συγκεκριμένα τις θεωρίες του Νεύτωνα. Εκείνη δεν συμφωνούσε με τον συλλογισμό του Νεύτωνα πως η ενέργεια χάνεται και πως ο παντοδύναμος την αναπληρώνει σαν κάποιος που κουρντίζει συνεχώς το μηχανοκίνητο ρολόι του σύμπαντος. Ο Βολταίρος αναγνώρισε το θάρρος της να αμφισβητήσει με το «ιερό τέρας» των μαθηματικών, αναγνωρίζοντας την εκπληκτική δύναμη, προσπάθεια και προσήλωση στις μελέτες της και μάλιστα όντας γυναίκα.
Μαζί μοιράζονταν βαθιά τα ενδιαφέροντα για τη πολιτική μεταρρύθμιση και κυρίως μοιράζονταν τη κλίση για τη προαγωγή της επιστήμης. Ο σύζυγός της είχε έναν εγκαταλελειμμένο πύργο στο Cirey-sur-Blaise, στη NA Γαλλία, τον οποίο παραχώρησε στη Σατλέ ως χώρο μελέτης και έρευνας. Εκείνη, μαζί με τον Βολταίρο, προχώρησε στην ανακαίνισή του, την ίδια εποχή που αποφάσισε να αλλάξει την ορθογραφία του ονόματός της, μετατρέποντας το επώνυμο Chastellet σε Chatelet.
Η ανακαίνιση του πύργου διήρκεσε δυο χρόνια και πραγματοποιήθηκε κυρίως με έξοδα του ενθουσιασμένου φιλοσόφου. Ήταν πολύ ευχάριστος στην όψη, διαθέτοντας εκπληκτική θέα και θαυμάσιους κήπους. Οι δυο ερωτευμένοι μελετητές εγκαταστάθηκαν εκεί. Η Σατλέ είχε δικό της επαγγελματικό εργαστήριο, υπήρχε μια προσωπική πτέρυγα για τον Βολταίρο, καθώς και ένας διακριτικός διάδρομος που συνέδεε την κρεβατοκάμαρά του με τη δική της. Οι περιστασιακοί επισκέπτες από τις Βερσαλλίες, έβλεπαν μιαν όμορφη γυναίκα να μένει πρόθυμα μέσα, δουλεύοντας στο γραφείο της μέχρι αργά το απόγευμα, με είκοσι κεριά γύρω από σωρούς υπολογισμών και μεταφράσεων. Ο προηγμένος επιστημονικός εξοπλισμός είχε τοποθετηθεί στη μεγάλη αίθουσα. Δημιούργησε μια μεγάλη επιστημονική βιβλιοθήκη κι ένα επιστημονικό εργαστήριο με τον πιο σύγχρονο εξοπλισμό της Ευρώπης.
Όταν τους επισκέφτηκε ο Henault, έγραψε χαρακτηριστικά:
Ο Βολταίρος ερχόταν στο γραφείο της, όχι μόνο γιατί ήθελε να κουβεντιάσουν για τον έρωτά τους, αλλά και για να αντιπαραβάλει τα λατινικά κείμενα του Νεύτωνα με κάποια από τα πιο πρόσφατα σχόλια των Ολλανδών. Μερικές φορές η Ντι Σατλέ πλησίασε πολύ στο να κάνει το αρχικό άλμα προς τις μελλοντικές ανακαλύψεις. Εκτέλεσε μια παραλλαγή του πειράματος του Λαβουαζιέ με τη σκουριά και αν οι κλίμακες που ήταν σε θέση να επεξεργαστεί μηχανικά ήταν ελάχιστα πιο ακριβείς, ίσως να ήταν εκείνη που θα είχε ανακαλύψει πρώτη τον νόμο της διατήρησης της μάζας πριν ακόμη γεννηθεί ο Λαβουαζιέ.
Το 1737 ο Βολταίρος υπέβαλε μια εργασία στη Γαλλική Ακαδημία Τεχνών, για το βραβείο εκείνης της χρονιάς, ενώ το ίδιο έκανε και η Σατλέ κρυφά. Το βραβείο κέρδισε τελικά ο Όιλερ. Οι επιστήμονες που επισκέπτονταν τον πύργο της, όπως ο Κένιχ κι ο Μπερνούλι, έμεναν συχνά επί εβδομάδες ή και μήνες. Ο Βολταίρος ήταν ευχαριστημένος που η εύθραυστη, νευτώνεια επιστήμη κέρδιζε έδαφος μέσω των προσπαθειών τους, αλλά εκείνη ήταν η αληθινή ερευνήτρια του φυσικού κόσμου κι εκείνη που αποφάσισε πως υπήρχε ένα βασικό ερώτημα στην έρευνα του οποίου έπρεπε να στραφεί, σχετικά με τη φύση της ενέργειας.
Η επιστημονική κοινότητα ήταν διχασμένη, καθώς η αγγλόφωνη υποστήριζε τον Νεύτωνα και η γερμανόφωνη τον Λάιμπνιτς, ωστόσο η ντι Σατλέ από τη Γαλλία έδωσε την τελική απάντηση:"'Νεύτωνα κάνεις λάθος. Η ενέργεια εξαρτάται από το τετράγωνο της ταχύτητας. Ο Θεός χρειάστηκε στην αρχή αλλά όχι και στη συνέχεια'!"Στον πύργο της σχεδίασε και πραγματοποίησε το πείραμα που αποδείκνυε τη θέση της. Το τετράγωνό της ταχύτητας θα εμφανιζόταν και στη διάσημη εξίσωση του Αϊνστάιν πολλές εκατονταετίες μετά. Μετά την ανακάλυψή της ταξίδευσε με τον Βολταίρο, διασκεδάζοντας και συνεχίζοντας να κάνει υπολογισμούς, μεταφράζοντας, γράφοντας και παράλληλα σκανδαλίζοντας το Παρίσι με τη συμπεριφορά της.
Η Σατλέ εξοικειώθηκε με τη θεωρία του Λάιμπνιτς για τον τύπο της κινητικής ενέργειας και προσπάθησε να τον αποδείξει, καταλήγοντας τελικά στην πρώτη δημοσιευμένη εργασία της, που κυκλοφόρησε με τίτλο Institutions De Physique (Όργανα Φυσικής) και γνώρισε μεγάλη επιτυχία. Επίσης μετέφρασε όλα τα γνωστά βιβλία του Νεύτωνα για τις βασικές αρχές των μαθηματικών στα γαλλικά, για πρώτη φορά, και προσέθεσε κι ένα δικό της βιβλίο με τίτλο Algebraical Commentary (Αλγεβρικά Σχόλια), βιβλίο δυσνόητο που λίγοι εκλεκτοί μαθηματικοί ήταν σε θέση να κατανοήσουν. Επίσης ανέλαβε να μεταφράσει το έργο του Mandeville The Fable Of The Bees, στα γαλλικά, ένα παράξενο κείμενο ηθογραφικού χαρακτήρα. Δεν το μετέφρασε απλώς, παρέλειψε μερικά κομμάτια, προσέθεσε μερικά άλλα και μια εισαγωγή σχετικά με τη θέση της γυναίκας εκείνη την εποχή:
Η συμπεριφορά της οδήγησε σε προστριβές με τον πρώην δάσκαλο κι εραστή της Μωπέρτιους. Όταν το 1740 εξέδωσε μια εργασία που προσπάθησε να ενσωματώσει τις θεωρίες των, Καρτέσιου, Νεύτωνα και Λάιμπνιτς, δέχθηκε τα πυρά του πρώην δασκάλου της, του Κένιχ, ο οποίος τη μήνυσε θεωρώντας πως τον αντέγραψε, ανασκευάζοντας απλά και μόνο τα μαθήματα που της έκανε. Όταν το θέμα συζητήθηκε επίσημα, κανείς δεν υποστήριξε τη Σατλέ, παρά το γεγονός πως η εργασία της ήταν πρωτότυπη. Ο Μ. Kline έγραψε για την εργασία:
Τα τελευταία χρόνια
Το 1744 υπέβαλε στη Γαλλική Ακαδημία την εργασία της με τίτλο Dissertation Sur La Nature Et La Propagation Du Feu και αυτή τη φορά κέρδισε το βραβείο. Το 1745 ξεκίνησε ένα νέο φιλόδοξο πόνημα: τη μετάφραση από την 3η λατινική έκδοση του Μathematica Ρrincipia Νaturalis Philosophiae του Νεύτωνα, που είχε εκδοθεί το 1726 στο Λονδίνο από τον εκδότη H. Pemberton, υπό την επίβλεψη του ίδιου του συγγραφέα. Την επόμενη χρονιά εξασφάλισε την άδεια να το εκδώσει με βασιλικό προνόμιο. Στην εισαγωγή αυτού του βιβλίου που τελικά θα εκδοθεί οριστικά και πλήρες το 1759, ο Βολταίρος έγραψε:
Αυτή η δουλειά την απορρόφησε πάρα πολύ. Εν τω μεταξύ, η σχέση της με τον Βολταίρο τελείωσε. Έχει ερωτευτεί, από την Άνοιξη του 1748, ένα νεαρό αυλικό κι ελάσσονα ποιητή, ονόματι Marquis de Saint-Lambert, από τον οποίο έμεινε ξανά έγκυος, στα 43 της. Παρά την ηλικία της και τους φόβους πως δεν θα επιζούσε από τη γέννα, αποφάσισε να κρατήσει το παιδί. Προκειμένου να μην εκθέσει το σύζυγό της, όπως του είχε υποσχεθεί, συμβουλεύτηκε τον Βολταίρο με τον οποίο συνέχιζαν να είναι καλοί φίλοι. Εκείνος της συνέστησε να προσποιηθεί πως το παιδί είναι του άντρα της, όπως και συνέβη. Η Σατλέ συνέχισε να εργάζεται, ακόμα πιο εντατικά και με προγραμματισμό, εγκαταλείποντας τελείως τη κοσμική ζωή, με εξαίρεση την σπάνια υποδοχή λίγων φίλων.
Τη 1η Σεπτέμβρη του 1749, παρέδωσε το έργο της που δεν ήταν απλά μια μετάφραση του «Principia» του Νεύτωνα, αλλά περιλάμβανε και δικές της σημειώσεις, συμπεράσματα και διευκρινίσεις της συχνά δυσνόητης γραφής του Νεύτωνα όπως και παραδείγματα πειραμάτων που αποδείκνυαν το κείμενο. Ήταν ένα μνημειώδες έργο που μόνο κάποιος με πλήρη και βαθιά γνώση τόσο των μαθηματικών όσο και της σύγχρονης φυσικής μπορούσε έστω και να διανοηθεί και η Σατλέ το έφερε σε πέρας. Η μοντέρνα της γραφή και το ξεκάθαρο ύφος της σύντομα οδήγησαν τους επιστήμονες της της Γαλλίας να κατανοήσουν και να επεκτείνουν τις ιδέες του Νεύτωνα.
Τρεις μέρες μετά την ολοκλήρωση του έργου της γέννησε ένα κορίτσι. Το παιδί πέθανε μετά από πέντε ημέρες, ενώ η ίδια καταπονήθηκε σημαντικά από τη γέννα. Σε συνδυασμό με μια μόλυνση, κατέπεσε με ψηλό πυρετό κι έτσι, δέκα μέρες μετά τη γέννα πέθανε παρουσία του συζύγου της, του Βολταίρου και του νεαρού μαρκήσιου. Η Γαλλία είχε κερδίσει τη μοναδική ακόμα και μέχρι σήμερα μετάφραση της Principia στα γαλλικά, (ανατυπώθηκε το 1966), χάνοντας μια πάρα πολύ σπουδαία γυναίκα και επιστήμονα. Μια γυναίκα που ντύθηκε άντρας για να μπει στους επιστημονικούς κύκλους. Ντύθηκε άντρας για να μπορεί να συναναστρέφεται τους διανοούμενους της εποχής. Ντυνόταν άντρας κι αργότερα, όταν είχε γίνει γνωστή, για να προκαλεί τα ήθη της εποχής.
Η Εμιλί ντυ Σατλέ, αν και υπήρξε ένα από τα επιστημονικά μυαλά της Γαλλίας, σταδικά ξεχάστηκε ή έμεινε γνωστή μόνο ως ερωμένη του Βολταίρου. Μόνο πρόσφατα το έργο της και η συνεισφοά της έχουν αρχίσει να ξαναέρχονται στην επιφάνεια. Στη ζωή της προβληματίστηκε πολύ για τα εμπόδια που αντιμετώπιζαν οι γυναίκες που επιθυμούσαν να μορφωθούν καθώς και για τις προκαταλήψεις σε βάρος τους και είχε γράψει:
«Αν ήμουν βασιλιάς θα άλλαζα μια αδικία που περιορίζει την μισή ανθρωπότητα. Θα επέτρεπα στις γυναίκες να συμμετέχουν σε όλα τα ανθρώπινα δικαιώματα και κυρίως σε εκείνα του πνεύματος.»
Παραπομπές
Κατηγορία:Γάλλοι συγγραφείς Κατηγορία:Γάλλοι φυσικοί Κατηγορία:Γάλλοι μαθηματικοί Κατηγορία:Γυναίκες επιστήμονες
Ντου (κοινότητα)
Το Ντου (γαλλικά: Doubs) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Us and Them
Us and Them ονομάζεται το έβδομο τραγούδι από τον δίσκο The Dark Side of The Moon του Αγγλικού ροκ συγκροτήματος Pink Floyd. Γράφτηκε από τους Ρικ Ράιτ και Ρότζερ Γουότερς και στα φωνητικά βρίσκεται ο Ντέιβιντ Γκίλμουρ. Με διάρκεια 7 λεπτά και 50 δευτερόλεπτα, είναι το μεγαλύτερο τραγούδι του δίσκου. Στις ζωντανές εκτελέσεις την δεκαετία του '70, ήταν λίγο μεγαλύτερο, αλλά σε μεταγενέστερες εκτελέσεις, όπως φαίνεται στα διάφορα bootlegs, στο P•U•L•S•E και στο Delicate Sound of Thunder, ήταν συντομότερο κατά ένα λεπτό.
Σύνθεση
Το τραγούδι περιέχει τόσο ήρεμο όσο και δυνατότερο τόνο. Περιέχει δύο σόλο σαξοφώνου, ένα στην αρχή και ένα στο τέλος του, και είναι γραμμένο στο κλειδί της Ρε Ματζόρε. Ο Rick Wright μας εισαγάγει στο τραγούδι με ένα σόλο από αρμόνιο και πιάνο, το οποίο έχει μια μοναδική (σε στυλ τζαζ) συγχορδία: Dsus2, Esus2(Με την νότα D στο μπάσο), D ελάσσονα και μείζονα 7ης και G (με τη νότα D στο μπάσο). Ειδικά η ελάσσων ρε νότα μαζί με μία μείζονα 7ης ήταν σπάνια στην ποπ και ροκ μουσική της δεκαετίας του '70.
Στο μέσον στου τραγουδιού υπάρχει μια παύση κατά την διάρκεια της οποίας αρκετοί χαρακτήρες, συμπεριλαμβανομένου και του φανατικού των PF "Roger the Hat, ακούγονται να μιλούν (συνομιλίες που έγιναν σε μορφή συνεντεύξεων και συμμετείχαν επίσης ο Πολ Μακάρτνεϊ και η σύζυγός του Λίντα, οι οποίοι ηχογραφούσαν σε διπλανό στούντιο). Πριν από την κυκλοφορία του στον δίσκο, το τραγούδι ήταν γνωστό με τον τίτλο The Violent Sequence και είναι διαθέσιμο σε bootlegs.
Το τραγούδι αναφέρεται στην τάση των ανθρώπων να διαχωρίζονται από αυτούς που θεωρούν «διαφορετικούς», σε περιπτώσεις πολέμου, πολιτικής, και κοινωνικής τάξης. Επιπλέον, είναι μια περιγραφή της μάχης μεταξύ των επιθυμιών των απλών πολιτών και της κυβέρνησης, την μάχη μεταξύ «αυτών και ημών».
Ντεν (Ντου)
Το Ντεν (γαλλικά: Dung, ) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Βοσνία και Ερζεγοβίνη (επαρχία)
μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922 Η επαρχία Βοσνία και Ερζεγοβίνη (κροατικά : Pokrajina Bosna i Hercegovina, σερβικά : Покрајина Босна и Херцеговина) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1922. Σύμφωνα με την απογραφή του 1921 είχε 1.890.440 κατοίκους κι έκταση 51.199 τετραγωνικά χλμ. Η κατάργηση της είχε προγραμματιστεί με το Σύνταγμα Βιντοβντάν του 1921.
Ιστορία
Η περιοχή από 1878 έως το 1908 ανήκε στην Αυστροουγγαρία σαν στρατιωτική επαρχία που είχε συγκυριαρχία με την Οθωμανική Αυτοκρατορία. Μετά την προσάρτηση της περιοχής αυτής το 1908 της χορηγήθηκε το καθεστώς της αυστριακής αποικίας. Στις αρχές Νοεμβρίου του 1918 καταργήθηκε το καθεστώς αυτό και οι αρχές στη Βοσνία-Ερζεγοβίνη ανέλαβαν την το εθνικό συμβούλιο και την κυβέρνηση της Λαϊκής Δημοκρατίας της Βοσνίας και Ερζεγοβίνης. Η επαρχία της Βοσνίας και Ερζεγοβίνης στην ολομέλεια του εθνικού συμβουλίου του κράτους των Σλοβένων, Κροατών και Σέρβων στο Ζάγκρεμπ είχε 18 αντιπροσώπους. Καταργήθηκε σ νέα διοικητική διαίρεση τον Φεβρουάριο του 1923.
Δημογραφικά
Σύμφωνα με τα στοιχεία από την απογραφή του 1921 ο πληθυσμός της επαρχίας είχε τις ακόλουθες θρησκευτικές ομάδες:
Αναφορές
Επαρχια Βοσνιας και Ερζεγοβινης Κατηγορία:Ιστορία της Βοσνίας και Ερζεγοβίνης
Δαλματία (επαρχία)
μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922 Η επαρχία Δαλματίας (κροατικά : Pokrajina Dalmacija, σερβικά : Покрајина Далмација) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1924. Σύμφωνα με την απογραφή του 1921 είχε 620.432 κατοίκους κι έκταση 12.732 τετραγωνικά χλμ. Η κατάργηση της είχε προγραμματιστεί με το Σύνταγμα Βίντοβνταν του 1921.
Ιστορία
Η περιοχή είχε προσαρτηθεί από την Αυστροουγγαρία μετά την λήξη του Α΄ παγκοσμίου πολέμου. Η επαρχιακή κυβέρνηση της Δαλματίας ιδρύθηκε την 1η Νοεμβρίου 1918 στο Σπλιτ με πρώτο πρωθυπουργό τον Δρ Ιβάν Κρστελ.
Ζιγοβίστι Αρκαδίας
Το Ζυγοβίστι είναι ορεινό χωριό του νομού Αρκαδίας. Είναι χτισμένο σε υψόμετρο 1.160 μέτρων στις πλαγιές του Μαινάλου και αποτελεί έναν από τους πιο ορεινούς οικισμούς της Πελοποννήσου. Έχει ανακηρυχθεί παραδοσιακός οικισμός. Το Ζυγοβίστι ανήκει στο δήμο Γορτυνίας και ο πληθυσμός του σύμφωνα με την απογραφή του 2021 είναι 27 κάτοικοι, οι οποίοι ασχολούνται με τη γεωργία, την κτηνοτροφία και την οικοδομία. Απέχει 6 χιλιόμετρα από τη Δημητσάνα.
Ιστορικά στοιχεία
Το 1927 του αποδόθηκε η ονομασία Ζυγός, η οποία τελικά δεν διατηρήθηκε καθώς το 1932 επανήλθε η παλαιότερη ονομασία.
Οι πρώτοι κάτοικοι και ιδρυτές του χωριού ήταν οι Κovτoγιαvvαίoι, οι οποίοι ήρθαν από την περιοχή Αλαγονίας στη Μεσσηνία στα τέλη του 16ου αιώνα για να γλιτώσουν από τους Τούρκους.
Στην πλατεία του χωριού βρίσκεται η εκκλησία Μεταμορφωσεως του Σωτήρα ενώ αξιοσημείωτα κτίσματα είναι το παλαιό δημοτικό σχολείο, το Καποδιστριακό Διδακτήριο, το οποίο λειτούργησε μέχρι το 1957 και χαρακτηρίστηκε διατηρητέο μνημείο.
Πληθυσμός
Ο πληθυσμός του Ζιγοβιστίου γνώρισε σταθερότητα την περίοδο 1879 - 1940 αλλά μεταπολεμικά μειώθηκε σημαντικά. Τις τελευταίες τρείς δεκαετίες είναι σχετικά σταθερός.Το 2021 ωστόσο σημείωσε μεγάλη μείωση ο πληθυσμός.
Εξωτερικοί σύνδεσμοι
Κατηγορία:Δήμος Γορτυνίας Κατηγορία:Χωριά του νομού Αρκαδίας Κατηγορία:Χωριά του Μαινάλου Κατηγορία:Παραδοσιακοί οικισμοί Αρκαδίας
Χοσέ Φερρέρ
Ο Χοσέ Φερρέρ ή Χοσέ Φερέρ   (ισπ.: José Vicente Ferrer de Otero y Cintrón, 8 Ιανουαρίου 1912 – 26 Ιανουαρίου 1992) ήταν Πορτορικανός ηθοποιός του κινηματογράφου και του θεάτρου βραβευμένος με Όσκαρ Α' Ανδρικού Ρόλου για την ταινία του 1950 Συρανό ντε Μπερζεράκ (Cyrano de Bergerac). Ήταν ο πρώτος ηθοποιός από τη Λατινική Αμερική που βραβεύτηκε με Όσκαρ και μετά τη νίκη του δώρισε το βραβείο του στο Πανεπιστήμιο του Πόρτο Ρίκο. Ο Φερρέρ έχει τιμηθεί επίσης με 5 βραβεία Τόνυ δυο για τις ερμηνείες του στα θεατρικά Συρανό Ντε Μπερζεράκ και The Shrike και τρία για τη σκηνοθεσία των έργων The Shrike, The Fourposter, και Stalag 17. Οι σημαντικότερες ταινίες στις οποίες εμφανίστηκε είναι οι εξής: Ιωάννα της Λωραίνης (Joan of Arc, 1948), Μουλέν Ρουζ (Moulin Rouge, 1952), Βροχή (Miss Sadie Thompson, 1953), Η ανταρσία του Κέιν (The Caine Mutiny, 1954), Ο Λόρενς της Αραβίας (Lawrence of Arabia, 1962), Η ωραιότερη ιστορία του κόσμου (The Greatest Story Ever Told, 1965), Το πλοίο των τρελών (Ship of Fools, 1965), Φαιδώρα (Fedora, 1978) και Dune (1984).
Εξωτερικοί σύνδεσμοι
Κατηγορία:Πορτορικανοί ηθοποιοί Κατηγορία:Βραβευμένοι με Όσκαρ Α' Ανδρικού Ρόλου Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες)
Παπαγεωργάκης
Ο ιερέας Παπαγεωργάκης ήταν κληρικός και αγωνιστής του 1821.
Η καταγωγή του ήταν από το Μοναστηράκι Αρκαδίας. Ακολούθησε τον στρατηγό Κανέλλο Δεληγιάννη σε όλες τις μάχες και διακρίθηκε.
Πήρε μέρος στη μάχη της Γράνας κατά την πολιορκία της Τριπολιτσάς όπου και ανδραγάθησε. Μετά από εκεί βρέθηκε στη μάχη της 9ης Μαρτίου στην Πάτρα, στην οποία ο Θεόδωρος Κολοκοτρώνης ως γενικός αρχηγός πολιόρκησε τους Τούρκους και το κάστρο της πόλης. Μετά πέρασε στο Μεσολόγγι μαζί με τον στρατηγό Κανέλλο Δεληγιάννη και άφησε και εκεί μνημεία ηρωισμού.
Έμεινε παροιμιακός για την παλικαριά του.
Πηγές
Κατηγορία:Κληρικοί αγωνιστές του 1821
Βαρσών Συμεών
Βιογραφία
Είχε μυηθεί στην Φιλική Εταιρεία από τον Παναγιώτη Σέκερη, ο οποίος τον είχε πιστό και δικό του, και τον έστειλε σε αποστολές υπέρ της Εταιρείας. Πήγαινε και στην Κωνσταντινούπολη και έφερνε τις οδηγίες από τους εκεί αδελφούς.
Βρέθηκε σε όλες τις μάχες, ενώ την μονή του την έκανε σταθμό για τους στρατιώτες που πολεμούσαν στην πολιορκία της Τρίπολης, και εναντίον των Αράβων.
Πηγές
Κατηγορία:Κληρικοί αγωνιστές του 1821
Ντυρν
Το Ντυρν (γαλλικά: Durnes) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Πατριάρχης Στέφανος Α΄
Ο Στέφανος Α΄ (Νοέμβριος 867 - 18 Μαΐου 893) ήταν Οικουμενικός Πατριάρχης Κωνσταντινουπόλεως από το 886 έως το 893.
Ήταν αδελφός του αυτοκράτορα Λέοντος ΣΤ΄ του Σοφού και γιος της Ευδοκίας Ιγγερίνης και, επισήμως, του αυτοκράτορα Βασιλείου Α΄. Καθώς όμως η μητέρα του ήταν ερωμένη του αυτοκράτορα Μιχαήλ Γ΄, είναι πολύ πιθανόν αυτός να είναι ο πραγματικός του πατέρας (όπως και του αδελφού του Λέοντα).
Γεννήθηκε το 867. Ευνουχίστηκε από τον Βασίλειο Α΄ και από μικρός κατευθύνθηκε προς εκκλησιαστική σταδιοδρομία. Ήταν μαθητής του Πατριάρχη Φώτιου. Ήταν Μητροπολίτης Καισαρείας όταν τον διαδέχτηκε το 886, σε ηλικία 19 ετών, κατ' επιλογή του Αυτοκράτορα αδελφού του.
Ήταν άνθρωπος βαθιά ευσεβής. Ως Πατριάρχης συμμετείχε στην ανακομιδή των λειψάνων του Μιχαήλ Γ΄ στο Ναό των Αγίων Αποστόλων από τον Λέοντα ΣΤ'. Αναφέρεται ότι όταν αρρώστησε βαριά εξαιτίας της ασκητικής του ζωής, θεραπεύτηκε χρησιμοποιώντας το αγίασμα της Ζωοδόχου Πηγής της Μπαλουκλιώτισσας. Κατόπιν αυτού, σε ένδειξη ευγνωμοσύνης, έντυσε την Ιερά Τράπεζα του Ναού αυτού με τα άμφιά του. Χρησιμοποίησε τις βασιλικές συγγενικές του σχέσεις για τη βοήθεια των φτωχών. Πέθανε το Μάιο του 893 σε ηλικία 26 ετών.
Πηγές
Στεφανος Αγι Στεφανος Α Κατηγορία:Βυζαντινοί του 9ου αιώνα Κατηγορία:Επίσκοποι του 9ου αιώνα
Κυβέρνηση Αλέξη Τσίπρα Σεπτεμβρίου 2015
Η κυβέρνηση Αλέξη Τσίπρα Σεπτεμβρίου 2015 σχηματίστηκε από τον ΣΥΡΙΖΑ με τη συνεργασία του κόμματος των Ανεξαρτήτων Ελλήνων, μετά τα αποτελέσματα των βουλευτικών εκλογών της 20ης Σεπτεμβρίου 2015.
Στις βουλευτικές εκλογές, ο ΣΥΡΙΖΑ πλειοψήφησε, καταλαμβάνοντας τις 145 από τις 300 έδρες του Κοινοβουλίου, δεν κατάφερε όμως να σχηματίσει αυτοδύναμη κυβέρνηση (η οποία χρειάζεται τουλάχιστον 151 έδρες). Έτσι, επανέλαβε, όπως τον Ιανουάριο του 2015, τη συνεργασία του με τους Ανεξάρτητους Έλληνες (10 έδρες), η οποία έδωσε στην κυβέρνηση την απόλυτη πλειοψηφία των 155 εδρών. Γι' αυτό και αποκαλείτο από τα μέσα και ως Κυβέρνηση Τσίπρα - Καμμένου ή Κυβέρνηση ΣΥΡΙΖΑ - ΑΝΕΛ.
Τον Ιούλιο του 2018 ξέσπασε η πυργκαγιά στο Μάτι της Αττικής που στοίχισε την ζωή σε 102 ανθρώπους, ενώ η κυβέρνηση κατηγορήθηκε από τον Τύπο και την αντιπολίτευση για αμέλεια, ανικανότητα και αδιαφορία.
Τον Αύγουστο του 2018 υπογράφηκε, εν μέσω αντιδράσεων από μερίδα της ελληνικής κοινής γνώμης, η Συμφωνία των Πρεσπών, που τερμάτιζε τη χρόνια διένεξη για το Μακεδονικό ονοματολογικό ζήτημα, και ονομάτιζε τη Πρώην Γιουγκοσλαβική Δημοκρατία της Μακεδονίας (Π.Γ.Δ.Μ.), Βόρεια Μακεδονία. Η συμφωνία μεταξύ των δυο χωρών υπογράφηκε στο χωριό Ψαράδες. Η επικύρωση, ωστόσο της Συμφωνίας από το ελληνικό κοινοβούλιο ήταν μια δύσκολη στιγμή της θητείας της κυβέρνησης καθώς η απόφαση του κυβερνητικού εταίρου και προέδρου των ΑΝΕΛ, Πάνου Καμμένου, να αποχωρήσει από την συγκυβέρνηση στις 13 Ιανουαρίου και ταυτόχρονα να καταψηφίσει την Συμφωνία, έφερε τη ρήξη και με τον ΣΥΡΙΖΑ, αλλά και με την κοινοβουλευτική ομάδα των ΑΝΕΛ, αφού κατά την διάρκεια της ψήφου εμπιστοσύνης από τη Βουλή που ζήτησε η κυβέρνηση μετά την αποχώρηση των ΑΝΕΛ, έξι βουλευτές στήριξαν με την ψήφο τους την κυβέρνηση η οποία και έλαβε στις 16 Ιανουαρίου  ψήφο εμπιστοσύνης με 151 ψήφους υπέρ και 148 κατά. Λίγες ημέρες αργότερα, στις 24 Ιανουαρίου η Ελληνική Βουλή με ψήφους 153 υπέρ, (οι 145 βουλευτές του ΣΥΡΙΖΑ, στους οποίους προστέθηκαν οι βουλευτές Κατερίνα Παπακώστα, Έλενα Κουντουρά, Θανάσης Παπαχριστόπουλος, Σπύρος Δανέλλης, Σταύρος Θεοδωράκης, Γιώργος Μαυρωτάς, Σπύρος Λυκούδης και Θανάσης Θεοχαρόπουλος), 146 κατά (η ΝΔ, το ΚΙΝΑΛ, η Χρυσή Αυγή, το ΚΚΕ, οι ΑΝΕΛ και οι Ένωση Κεντρώων) και 1 παρών (Γρηγόρης Ψαριανός), επικύρωσε τη Συμφωνία.
Τον Αύγουστο του 2018 και πάλι, και συγκεκριμένα στις 20 Αυγούστου, η Ελλάδα βγήκε από τα μνημόνια με την ολοκλήρωση και του τρίτου προγράμματος του Ευρωπαϊκού Μηχανισμού Σταθερότητας (ESM). Η χώρα εκταμίευσε από το τελευταίο μνημόνιο, κατά την περίοδο 2015 - 2018 δάνεια 61,9 δισ. ευρώ, τα οποία θα πρέπει να αποπληρωθούν μεταξύ 2034 και 2060. Στις 21 Αυγούστου ο Πρωθυπουργός ανακοίνωσε από την Ιθάκη το τέλος των μνημονίων.
== Σύνθεση του Υπουργικού Συμβουλίου == Με την ανάληψη των καθηκόντων του ο Πρωθυπουργός προχώρησε σε αλλαγές στην ονομασία και την δομή ορισμένων Υπουργείων. Συγκεκριμένα, το Υπουργείο Παραγωγικής Ανασυγκρότησης, Περιβάλλοντος και Ενέργειας της πρώτης κυβέρνησης Τσίπρα, μετονομάστηκε σε Υπουργείο Περιβάλλοντος και Ενέργειας. Από την διάλυσή του προέκυψε το προηγούμενο Υπουργείο Αγροτικής Ανάπτυξης και Τροφίμων. Από το καταργηθέν Υπουργείο Οικονομίας, Υποδομών, Ναυτιλίας και Τουρισμού προέκυψαν τα Υπουργεία Ναυτιλίας και Νησιωτικής Πολιτικής και Υποδομών, Μεταφορών και Δικτύων. Το Υπουργείο Πολιτισμού, Παιδείας και Θρησκευμάτων μετονομάστηκε σε Υπουργείο Παιδείας, Έρευνας και Θρησκευμάτων. Ανασυστάθηκε το καταργημένο Υπουργείο Πολιτισμού και Αθλητισμού, ενώ η «Γενική Γραμματεία για την καταπολέμηση της διαφθοράς» μεταφέρθηκε από το Υπουργείο Επικρατείας στο Δικαιοσύνης, Διαφάνειας και Ανθρωπίνων Δικαιωμάτων.
Ανασχηματισμός της 5ης Νοεμβρίου 2016
Συστάθηκε Υπουργείο Ψηφιακής Πολιτικής, Τηλεπικοινωνιών και Ενημέρωσης με την ενσωμάτωση της Γενικής Γραμματείας Ψηφιακής Πολιτικής, της Γενικής Γραμματείας Τηλεπικοινωνιών και Ταχυδρομείων και της  Γενικής Γραμματείας Ενημέρωσης και Επικοινωνίας. Το Υπουργείο Υποδομών, Μεταφορών και Δικτύων μετονομάστηκε σε Υπουργείο Μεταφορών και Υποδομών.
Ανασχηματισμός 29ης Αυγούστου 2018
Στις 29 Αυγούστου 2018 ανασυστάθηκε το Υπουργείο Δημόσιας Τάξης και Προστασίας του Πολίτη, το οποίο μετονομάστηκε σε Υπουργείο Προστασίας του Πολίτη. Στο νέο Υπουργείο μεταφέρθηκαν όλες οι αρμοδιότητες που μέχρι πρότινος, ανήκαν στο Υπουργείο Εσωτερικών. (ΦΕΚ Α 159 / 2018)
Υπουργείο Εσωτερικών
Κυβερνητικό έργο
Το 2019 η κυβέρνηση του ΣΥΡΙΖΑ ολοκλήρωσε την επίλυση του ζητήματος της ονομασίας της πρώην Γιουγκοσλαβικής Δημοκρατίας της Μακεδονίας, που πήρε το όνομα Βόρεια Μακεδονία. Σύσσωμη η κοινοβουλευτική ομάδα του ΣΥΡΙΖΑ τάχθηκε ανοιχτά υπέρ της ονομασίας με τον όρο Μακεδονία και υπερψήφισε τη συμφωνία, αλλά κόμματα της αντιπολίτευσης και στελέχη των ΑΝΕΛ αντέδρασαν σε αυτό το σενάριο και άσκησαν έντονη κριτική στον Αλέξη Τσίπρα για τις επιλογές της κυβέρνησης. Πολλές χιλιάδες κόσμου εναντιώθηκαν στην απόφαση της κυβέρνησης και οργάνωσαν συλλαλητήρια στην Αθήνα και τη Θεσσαλονίκη, ώστε να διαδηλώσουν κατά της χρήσης του ονόματος Μακεδονία από τη ΠΓΔΜ. Οι συγκεντρώσεις με κεντρικούς ομιλητές τους Μίκη Θεοδωράκη στην Αθήνα και τον Φραγκούλη Φράγκο στη Θεσσαλονίκη στηρίχθηκαν μεταξύ άλλων από μεμονωμένους βουλευτές της Νέας Δημοκρατίας, του ΠΑΣΟΚ και της Χρυσής Αυγής.
Τον Ιούνιο του 2018 η Ελλάδα συμφώνησε με τον Ζόραν Ζάεφ για την αποδοχή της ονομασίας «Βόρεια Μακεδονία», που αποτέλεσε υποχώρηση των δύο πλευρών και ιστορική συνάντηση μεταξύ των δύο κρατών. Η συμφωνία υπογράφηκε στις Πρέσπες στις 17 Ιουνίου 2018. Ο Αμερικανικός και Ευρωπαϊκός τύπος,  ηγέτες κρατών,   το Στέιτ Ντιπάρτμεντ, αλλά και όλα τα κόμματα του Ευρωπαϊκού κοινοβουλίου, χαιρέτισαν τη συμφωνία και έστειλαν συγχαρητήρια στον Αλέξη Τσίπρα για την επανεκκίνηση των διαπραγματεύσεων, και έκαναν λόγο για ιστορική συμφωνία. Εντός της Ελλάδας, τα περισσότερα κόμματα της αντιπολίτευσης άσκησαν έντονη κριτική με τη Νέα Δημοκρατία να καταθέτει πρόταση δυσπιστίας, που όμως καταψηφίστηκε, ενώ διαδηλωτές συγκρούστηκαν με αστυνομικές δυνάμεις στη περιοχή των Πρεσπών. Στις 25 Ιανουαρίου 2019, η συνθήκη των Πρεσπών υπερψηφίστηκε στη βουλή με 153 ψήφους και τέθηκε σε ισχύ στις 12 Φεβρουαρίου 2019. Για τις προσπάθειες επίλυσης του Μακεδονικού, ομάδα ευρωβουλευτών πρότεινε τον Τσίπρα και τον Ζάεφ για το Νόμπελ Ειρήνης.
Εξωτερικοί σύνδεσμοι
2015 09 2015 09 Κατηγορία:2015 Κατηγορία:2016 Κατηγορία:2017 Κατηγορία:2018 Κατηγορία:2019
Ράδος Αρκαδίας
Ο Ράδος (του Ράδου) είναι ορεινό χωριό του νομού Αρκαδίας. Είναι χτισμένος σε υψόμετρο 1.190 μέτρων στις πλαγιές του Μαινάλου και αποτελεί έναν από τους πιο ορεινούς οικισμούς της Πελοποννήσου. Έχει χαρακτηριστεί παραδοσιακός οικισμός. Ο Ράδος ανήκει στον δήμο Δημητσάνας και ο πληθυσμός του σύμφωνα με την απογραφή του 2011 είναι 47 κάτοικοι. Απέχει 13 χιλιόμετρα από τη Δημητσάνα.
Η ονομασία του χωριού ίσως προέρχεται από τις λέξεις ραδές ή ραδιό, τόπος με γκρεμούς, ενώ σχετίζεται και με Σλάβους που εγκαταστάθηκαν στην περιοχή τον 7ο αιώνα. Η παλαιότερη γραπτή αναφορά του χωριού χρονολογείται το 1620 στα αρχεία των μοναστηριών της Δημητσάνας. Μέχρι το 18ο αιώνα, το χωριό δεν είχε υποταχθεί στους Τούρκους, παρά μόνο τότε αγοράστηκε από κάποιον Τούρκο. Κατά το 19ο αιώνα, η ιδιοκτησία του χωριού παραχωρήθηκε σε κατοίκους του.
Την πρώτη Κυριακή του Ιουλίου, διοργανώνεται μεγάλο πανηγύρι γνωστό ως "η γιορτή του Τσοπάνη", αφιερωμένο στους κτηνοτρόφους του χωριού.
Πληθυσμός
Ο πληθυσμός του χωριού εμφάνισε σημαντικές αυξομειώσεις την περίοδο 1879 - 1940 αλλά μεταπολεμικά έχει μειωθεί σημαντικά.
Οι Γαλαζοαίματοι (σειρά βιβλίων)
Οι Γαλαζοαίματοι (πρωτότυπος τίτλος Blue Bloods) είναι μια σειρά βιβλίων με βαμπίρ από την συγγραφέα Μελίσα Ντε Λα Κρουζ. Η πλήρης σειρά αποτελείται από επτά βιβλία: Οι Γαλαζοαίματοι, Χορός Μεταμφιεσμένων, Αποκαλύψεις, Η Κληρονομιά των Βαν Άλεν, Το Μυστικό του Αγγέλου, Χαμένοι στον Χρόνο και Οι Πύλες του Παραδείσου. Η συγγραφέας έγραψε επίσης δύο βοηθητικά βιβλία για τη σειρά, Keys to Repository και Το Δαχτυλίδι της Φωτιάς (Παντοτινός Βαλεντίνος), εκ των οποίων μόνο το δεύτερο κυκλοφορεί στα ελληνικά με την μορφή e-book. Παράλληλα, κυκλοφόρησαν και δύο spin-off σειρές βιβλίων, Wolf Pact και Witches of East End. Τα βιβλία κυκλοφορούν στα ελληνικά από τις εκδόσεις Ψυχογιός.
Η σειρά διαδραματίζεται στο Μανχάταν της Νέας Υόρκης και ακολουθεί τους χαρακτήρες σε διάφορες περιπέτειες για την λύση μυστηρίων, την αγάπη, την εμπιστοσύνη και τον πόλεμο.
Η Μελίσα Ντε Λα Κρουζ έχει ξεκινήσει και μία δεύτερη σειρά βιβλίων για τους Γαλαζοαίματους με τίτλο Vampires of Manhattan.
Χαρακτήρες
Σκάιλερ Βαν Άλεν: Ένα ημίαιμο βαμπίρ, το πρώτο και μόνο του είδους της. Κύριος χαρακτήρας της σειράς, πρέπει να βοηθήσει στην επίλυση των μυστηρίων που απειλούν το συμβούλιο των Γαλαζοαίματων και στην αντιμετώπιση των αιώνιων εχθρών τους, των Ασημοαίματων.
Όλιβερ Χάζαρντ- Πέρι: Άνθρωπος, καλύτερος φίλος και πρώην της Σκάιλερ, ανθρώπινος αγωγός.
Ντίλαν Γουόρντ: Βαμπίρ, φίλος της Σκάιλερ και του 'Ολιβερ, το "κακό αγόρι", σε σχέση με την Μπλις Λουγουέλιν.
Μπέντζαμιν "Τζακ" Φορς (Άμπαντον): Βαμπίρ, Άγγελος της Καταστροφής, ένας από τους δύο Αγγέλους της Αποκάλυψης. Δίδυμος της Μίμη Φορς, εγκαταλείπει τον δεσμό τους για την Σκάιλερ.
Μαντελέιν "Μίμη" Φορς(Αζραήλ): Βαμπίρ, Άγγελος του Θανάτου, ο δεύτερος Άγγελος της Αποκάλυψης. Δίδυμη του Τζακ Φορς.
Μπλις Λουγουέλιν: Βαμπίρ, καλή φίλη της Μίμη αρχικά, στη συνέχεια κολλητή της Σκάιλερ και θετή αδερφή της.
Αγριμόνια
μικρογραφία Η Αγριμόνια ή φωνόχορτο ή ασπροζάκι ή αγριμαία ή ασπροξάνη (επιστημονική ονομασία: Agrimonia eupatoria L., Αγριμόνια η ευπατόρια) είναι ένα φυτό της οικογένειας των Ροδίδων (Rosaceae). Συγγενικό φυτό είναι η Αγριμόνια η ευωδιαστή.
Οι Γαλαζοαίματοι (σειρά βιβλίων)
Χαρακτήρες
Αλέγκρα Βαν Άλεν- Τσέις: Βαμπίρ, Γαβριήλ, ο Άγγελος του φωτός. Μητέρα της Σκάιλερ. "Έσπασε" τον βαμπίρ-δεσμό της με τον Τσαρλς Φορς για να είναι με έναν άνθρωπο (κοκκινοαίματο) υποτακτικό της, τον Στίφεν Τσέις. Ο ισχυρότερος από τους επτά αγγελιοφόρους, έπεσε σε κώμα όταν η Σκάιλερ ήταν τριών.
Αγριμόνια
Περιγραφή
Φυτό πραγματικά πολύτιμο, που αναπτύσσεται σε όλα τα κλίματα, σε μεγάλους φράχτες, στις άκρες των δρόμων, στους λειμώνες, και που το συναντάμε στη χώρα μας σε μέρη με υγρασία. Έχει φύλλα σύνθετα, ωοειδή, οδοντωτά, και άνθη μικρά κίτρινα σε μακριές σταχυοειδείς ταξιανθίες. Οι καρποί της είναι τριχωτοί και κολλούν στα ρούχα όταν τριφτούν. Το συγγενές φυτό αγριμόνια η ευωδιαστή σπανίως απαντάται στην ελληνική χλωρίδα. Μπορεί να καλλιεργηθεί σε πλούσια χώματα που διατηρούν την υγρασία. Η συγκομιδή μπορεί να γίνει τον Ιούνιο (και τα φυτά πρέπει να χρησιμοποιηθούν την ίδια μέρα) ή τον Οκτώβριο (όταν θέλουμε να συντηρήσουμε τα φυτά). Χρησιμοποιούνται τα φύλλα και τα στελέχη, κυρίως οι ανθισμένες κορυφές. Σημειώνουμε όμως ότι μετά την αποξήρανση χάνουν τη γεύση και την οσμή τους.
Οι Γαλαζοαίματοι (σειρά βιβλίων)
Χαρακτήρες
Τσαρλς (Βαν Άλεν) Φορς: Βαμπίρ, Μιχαήλ, ο αγαθός στην καρδιά. Πατέρας του Τζακ και της Μίμη, άλλαξε το επίθετό του σε Φορς όταν η Αλέγκρα έσπασε τον δεσμό τους.
Κορντέλια Βαν Άλεν: Γιαγιά και φύλακας της Σκάιλερ.
Αγριμόνια
Συστατικά
Όταν είναι χλωρό, το φυτό έχει οσμή ελαφρά αρωματική και γεύση υπόπικρη και στυπτική. Το φυτό περιέχει γενικά αιθέριο έλαιο και σε μεγάλη ποσότητα τανίνη. ενώ το υδατώδες έγχυμά του μαυρίζει με την προσθήκη θειικού σιδήρου. Το νερό και το οινόπνευμα, εξάλλου, διαλύουν τα κύρια συστατικά του.
Οι Γαλαζοαίματοι (σειρά βιβλίων)
Κατηγορίες Βαμπίρ
Οι Γαλαζοαίματοι (Blue Bloods), πιστός στρατός αγγέλων του Εωσφόρου που πολέμησαν μαζί του σε έναν επικό πόλεμο, όταν προσπάθησε να κερδίσει τον ουράνιο θρόνο, είναι πεσμένοι άγγελοι αναγκασμένοι να ζουν στη γη σαν βαμπίρ. Έχουν εξαιρετική ταχύτητα, υψηλή νοημοσύνη, φωτογραφική μνήμη και ενισχυμένες αισθήσεις. Όταν η νίκη ήταν σχεδόν εφικτή για τον Εωσφόρο, οι δίδυμοι άγγελοι Abbadon και Azrael, οι πιο πιστοί υπολοχαγοί του, τον εγκατέλειψαν, μια πράξη που σύντομα ακολουθήθηκε από πολλούς άλλους. Εγκατέλειψαν τον Εωσφόρο και γύρισαν στον Michael, αλλά ήταν πολύ αργά για να σωθούν. Εξορισμένοι από τον Ουρανό, οι άγγελοι ξύπνησαν στη Γη σαν αθάνατοι, καταραμένοι να επιβιώσουν με ανθρώπινο αίμα και να ζήσουν για πάντα μέσα από κύκλους μετενσάρκωσης.
Αγριμόνια
Θεραπευτικές Ιδιότητες
Το φυτό είναι στυπτικό και επουλωτικό σε πληγές, πρηξίματα, μώλωπες και διαστρέμματα. Είναι φάρμακο κατά της χρόνιας φαρυγγίτιδας, κατά της διάρροιας ( το τσάι του), ακόμα και κατά του διαβήτη. Τις σπουδαίες θεραπευτικές ιδιότητες του φυτού αναγνώριζαν και οι γιατροί της αρχαιότητας, οι οποίοι το χρησιμοποιούσαν κατά των χρόνιων νοσημάτων του ήπατος, του ίκτερου, της αιματουρίας και (με γαργάρες) σε ερεθισμούς και εξελκώσεις του λαιμού. Με εξωτερικές πλύσεις βοηθάει στην επιπεφυκίτιδα και τη λευκόρροια.
Οι Γαλαζοαίματοι (σειρά βιβλίων)
Κατηγορίες Βαμπίρ
Ο Γαβριήλ επέλεξε να κατέβει στη Γη από αγάπη γι 'αυτούς και ενώθηκε με τον ουράνιο δίδυμό της, Μιχαήλ, που δεν μπορούσε να αντέξει χωρίς αυτόν. Ονομάζονταν Ακάθαρτοι επειδή δεν ήταν βρικόλακες από αμαρτία, αλλά από επιλογή. Μαζί, ο Μιχαήλ και ο Γαβριήλ δημιούργησαν τον κώδικα των βαμπίρ, τους κανόνες που θα ακολουθούσαν όλοι στους αιώνες για να φέρουν την ειρήνη και την ομορφιά στον κόσμο, με την ελπίδα να συγχωρεθούν μια μέρα και να τους επιτραπεί να επιστρέψουν στον Παράδεισο.
Αγριμόνια
Θεραπευτικές Ιδιότητες
Ο Γάλλος Pallas το χρησιμοποιούσε με εμπιστοσύνη ως ανθελμινθικό στα κατοικίδια ζώα, ενώ ο Husard το συνιστούσε για τον καθαρισμό των ιχωρωδών και χοιραδικών ελκών, και ο Hortius ως σπουδαίο φάρμακο (το αφέψημα) κατά της υδρωπικίας. Ο Forestius έδινε το οινώδες (με ξύδι) αφέψημα του φυτού κατά των φλεγμονών των όρχεων, ενώ ο Fleticmann συνιστούσε γαργάρες με το αφέψημά του στους ρήτορες και στους τραγουδιστές, εναντίον της φλεγμονής του φάρυγγα και των φωνητικών οργάνων τους.
Οι Γαλαζοαίματοι (σειρά βιβλίων)
Κατηγορίες Βαμπίρ
Οι Ασημοαίματοι (Silver Bloods), πεσμένοι άγγελοι που παρέμειναν πιστοί στον Lucifer και δεν έχουν καμία επιθυμία να επιστρέψουν στον Παράδεισο ή να ακολουθήσουν τον Κώδικα, έχουν τη δύναμη χιλίων βαμπίρ. Αντί να τρέφονται από τους ανθρώπους, τρέφονατι από γαλαζοαίματους και καταναλώνουν τις ψυχές και τις αναμνήσεις τους. Αυτή η πράξη οδήγησε σε μια ζωή αναταραχής και δυστυχίας, και έκανε το αίμα τους ασημί. Εμφανίζονται σχιζοφρενείς. Κατά τους προηγούμενους αιώνες, είχαν υποδουλωθεί από τους Γαλαζοαίματους στη Γη, μέχρι να σηκωθούν και να πολεμήσουν εναντίον τους σε μια αδίστακτη σφαγή. Ο Μιχαήλ δήλωσε πόλεμο εναντίον του Εωσφόρου και των οπαδών του, στέλνοντας τον Εωσφόρο στην κόλαση, κλείνοντάς τον πίσω από επτά αδιαπέραστες πύλες. Οι Γαλαζοαίματοι συνέχισαν να ζουν με ασφάλεια, αλλά οι φήμες για την επιστροφή των Ασημοαίματων συνέχισαν να κυκλοφορούν κάθε 100 χρόνια περίπου.
Αγριμόνια
Θεραπευτικές Ιδιότητες
Οι δικοί μας και οι ξένοι χωρικοί, εξάλλου, το μεταχειρίζονται ακόμα σαν <<βραστικό>>, αντί του τσαγιού, για το ωραίο άρωμά του ( το τσάι των φύλλων του, άλλωστε, είναι πολύ καλό κατά της ημικρανίας και της δυσπεψίας). Η αγριμόνια είναι επίσης αποτελεσματική κατά των κολικών, των εμετών και του βήχα, ενώ το αφέψημά της είναι χρήσιμο στους ασθματικούς και κατά της νεφρίτιδας, του χρόνιου πνευμονικού κατάρρου, της καχεξίας, της αιματουρίας, των δερματικών παθήσεων, των βρογχικών παθήσεων και των ρευματισμών. τέλος, η αγριμόνια είναι ευεργετική στις παθήσεις του συκωτιού και της σπλήνας και στα έλκη του πεπτικού σωλήνα.
Οι Γαλαζοαίματοι (σειρά βιβλίων)
Βιβλία
μικρογραφία|Η συγγραφέας των «Γαλαζοαίματων», [[:en:Melissa de la Cruz|Μελίσα ντε λα Κρουζ.]]
Αγριμόνια
Εφαρμογές
Για πρηξίματα, διαστρέμματα και μώλωπες, παρασκευάζεται ένα μείγμα με ξύδι, πίτουρα και φύλλα αγριμόνιου, σε ίσα μέρη, και ψήνεται σε χαμηλή θερμοκρασία, ώσπου να γίνουν μία πάστα. Η πάστα αυτή τοποθετείται στα μέρη που πάσχουν και αυτό επαναλαμβάνεται μέχρι να θεραπευτούν. Για γαργάρες με το αφέψημα του φυτού χρησιμοποιούμε 100 γρ. ξερά φύλλα σε 1 λίτρο νερό, τα βράζουμε ώσπου να μείνει το 1/3 και προσθέτουμε 50 γρ. μέλι. επίσης, χρησιμοποιείται σε ατμόλουτρα. Για εσωτερική χρήση χρησιμοποιείται έγχυμα των φύλλων (5-15 γρ. σε 500 γρ. βραστό νερό) ή εκχύλισμα του φυτού (1 μέρος σε 2 μέρη νερού).
Οι Γαλαζοαίματοι (σειρά βιβλίων)
Οι Γαλαζοαίματοι
Ανάμεσα στις πιο εκλεκτές οικογένειες της Νέας Υόρκης κρύβεται μια μυστική κοινωνία ισχυρών και πλούσιων Αμερικανών˙ είναι οι Γαλαζοαίματοι, μια αρχαία ομάδα βαμπίρ.
Αγριμόνια
Εξωτερικοί σύνδεσμοι
Η Αγριμόνια στη φαρμακευτική.
Βιότοπος - Συλλογή - Συστατικά - Θεραπευτικές ιδιότητες
Οι Γαλαζοαίματοι (σειρά βιβλίων)
Οι Γαλαζοαίματοι
Όμως όταν κλείνει τα 15 η ζωή της αλλάζει. Ένα μωσαικό από μπλε φλέβες εμφανίζεται στα χέρια της, αρχίζει να λιγουρεύεται το ωμό κρέας, ενώ το πιο δημοφιλές αγόρι του σχολείου, ο Τζακ Φορς δείχνει ενδιαφέρον γι' αυτήν. Παράλληλα, μια συμμαθήτριά της στο Ντατσέσν, η Άγκυ Καροντόλετ, βρίσκεται νεκρή έξω από ένα νυχτερινό κλαμπ της Νέας Υόρκης.
Το ίδιο χρονικό διάστημα λαμβάνει μια επιστολή αποδοχής από την «Επιτροπή», και παρά τους ενδοιασμούς της, δέχεται τελικά να πάει αφού την πιέζει η γιαγιά της, Κορντέλια. Στην Επιτροπή ανακαλύπτει ότι έχει περισσότερα κοινά με τους συμμαθητές της από όσα νόμιζε: είναι μια Γαλαζοαίματη, ένα βαμπίρ. Ανήκει σε μια κοινωνία ισχυρών Αμερικανών, η ιστορία των οποίων πάει πίσω στους αιώνες. Μαζί με τον φίλο της Όλιβερ, ο οποίος είναι και Αγωγός της, προσπαθούν να βρουν απαντήσεις στα ερωτήματα που βασανίζουν την ίδια, αλλά και ολόκληρη την κοινότητα των Γαλαζοαίματων. Μήπως οι Ασημοαίματοι- οι αιώνιοι εχθροί τους- έχουν επιστρέψει; Φταίει μήπως η γέννηση της Σκάιλερ που ήταν ενάντια του κώδικα των βαμπίρ και έριξε την μητέρα της, Αλέγκρα, σε κώμα;
Αγριμόνια
Εξωτερικοί σύνδεσμοι
Κατηγορία:Φαρμακευτικά φυτά
Οι Γαλαζοαίματοι (σειρά βιβλίων)
Οι Γαλαζοαίματοι
Μετά από μια τραγική επίθεση εναντίον της γιαγιάς της, Κορντέλια, η Σκάιλερ αντιλαμβάνεται ότι βρίσκεται σε κίνδυνο και ότι έχει ένα μακρύ ταξίδι μπροστά της που θα την οδηγήσει σε κάθε άκρη του κόσμου.
Οι Γαλαζοαίματοι: Χορός Μεταμφιεσμένων
αριστερά|μικρογραφία|Το δεύτερο βιβλίο της σειράς λαμβάνει χώρα στη Βενετία. Η Σκάιλερ και ο Όλιβερ ταξιδεύουν στην Βενετία για να βρουν τον παππού της Σκάιλερ, Λόρενς Βαν Άλεν, ο οποίος έχει τις απαντήσεις σχετικά με τους Ασημοαίματους. Παρόλα αυτά ο Λόρενς δεν είναι πρόθυμος να βοηθήσει και οι δυο τους επιστρέφουν στη Νέα Υόρκη απογοητευμένοι. Ολόκληρη η κοινότητα των Γαλαζοαίματων της Νέας Υόρκης ετοιμάζεται για τον ετήσιο «Χορό των Τετρακοσίων», το μεγαλύτερο κοινωνικό γεγονός της πόλης. Η Σκάιλερ πηγαίνει στον χορό, ελπίζοντας να τραβήξει την προσοχή του Τζακ, όμως εκείνος μετά βίας την προσέχει. Παρόλα αυτά, το μεταμεσονύκτιο πάρτι που ακολουθεί, ή αλλιώς ο Χορός των Μεταμφιεσμένων είναι, μια εντελώς διαφορετική περίπτωση. Πίσω από τις μάσκες των Γαλαζοαίματων κρύβεται κάποιος ή κάποια που θα αλλάξει για πάντα τη ζωή της νεαρής Σκάιλερ.
Όταν η Σκάιλερ επιστρέφει σπίτι, έκπληκτη βρίσκει τον Λόρενς να την περιμένει. Ο Λόρενς αναλαμβάνει την εκπαίδευσή της ώστε να εξασκήσει τις ιδιότητές της ως βαμπίρ. Ωστόσο, οι ζωές των βαμπίρ περιπλέκονται όλο και περισσότερο, καθώς η Μπλις έχει οράματα και βιώνει επαναλαμβανόμενες συστολές, ενώ η Σκάιλερ αντιμετωπίζει προβλήματα ανάπτυξης εξαιτίας του ανάμεικτου αίματος της. Ο Λόρενς της προτείνει να βρει υποτακτικό.
Η Μίμη συνεργάζεται με τον Κίνγκσλει Μάρτιν, τον νέο μαθητή του Ντατσέσν, προκειμένου να βγάλει από την μέση τη Σκάιλερ, καθώς την θεωρεί απειλή για τον ιερό δεσμό της με τον δίδυμό της,Τζακ. Το σχέδιό της καταλήγει σε τραγωδία που θέτει σε κίνδυνο τις ζωές πολλών βαμπίρ και η ίδια οδηγείται σε δίκη αίματος. Είναι αληθινοί οι ισχυρισμοί εναντίον της Μίμη;
Οι Γαλαζοαίματοι: Αποκαλύψεις
Η κληρονομιά της Σκάιλερ Βαν Άλεν τίθεται σε αμφισβήτηση: είναι πραγματικά Γαλαζοαίματη ή τελικά τρέχει στις φλέβες της το αίμα των Ασημοαίματων; Μετά τις κατηγορίες του Ντίλαν οι απόψεις διίστανται όσον αφορά την ταυτότητα της νεαρής Σκάιλερ και η ίδια βρίσκεται εγκλωβισμένη στο σπίτι της οικογένειας Φορς, παρέα με την εχθρό της, Μίμη, και τον απαγορευμένο έρωτά της, Τζακ. Ο Τσαρλς Φορς έχει απαγορεύσει στη Σκάιλερ οποιαδήποτε επαφή με τον κολλητό της, Όλιβερ ή τον παππού της, Λόρενς.
Η Μίμη ανακαλύπτει ότι ο Τζακ και η Σκάιλερ έχουν κρυφά δεσμό, κι έτσι αρχίζει τις ετοιμασίες για την τελετή ένωσής της με τον Τζακ προκειμένου να σώσει τον δεσμό της. Ταυτόχρονα, κάνει την ζωή της Σκάιλερ μαρτύριο. Η Σκάιλερ πρέπει να διαλέξει ανάμεσα στον Όλιβερ και τον Τζακ, όμως οποιαδήποτε επιλογή της θα έχει συνέπειες.
Η Μπλις βλέπει τον Ντίλαν, όμως δεν το αποκαλύπτει σε κανέναν, καθώς φοβάται ότι το Συμβούλιο θα τον τιμωρήσει. Όταν ο Ντίλαν επιτίθεται στην Σκάιλερ -και μάλιστα ασυνείδητα- η Μπλις αποφασίζει να μιλήσει στον πατέρα της και εκείνος στέλνει τον Ντίλαν για θεραπεία σε ένα κέντρο αποτοξίνωσης. Η αδερφή της Μπλις αρχίζει να συμπεριφέρεται περίεργα και αργότερα η Μπλις μαθαίνει την πραγματική της ταυτότητα.
O Λόρενς, ως η νέα κεφαλή του Συμβουλίου, ταξιδεύει στο Ρίο για να μάθει περισσότερα για την απειλή των Ασημοαίματων. Όταν τα περισσότερα μέλη του συμβουλίου τον ακολουθούν, ταξιδεύουν μαζί τους και η Σκάιλερ με τον Όλιβερ κρυφά. Ένα δείπνο του Κονκλαβίου καταλήγει σε μαζική σφαγή. Τα περισσότερα μέλη σφαγιάζονται. Αποκαλύπτεται ότι υπάρχουν Ασημοαίματοι προδότες ανάμεσα στα μέλη του Συμβουλίου.
Ο Λόρενς, η Σκάιλερ και ο Όλιβερ αντιμετωπίζουν τον ίδιο τον Εωσφόρο στο άγαλμα του λυτρωτή, καθώς εκεί βρίσκεται η πύλη που κρατά παγιδευμένο τον αδερφό του Εωσφόρου, Λεβίαθαν. Ο Λόρενς τραυματίζεται θανάσιμα και καταστρέφεται κάθε ελπίδα μετενσάρκωσής του σε επόμενη ζωή.
Οι Γαλαζοαίματοι: Η Κληρονομιά των Βαν Άλεν
Ένα χρόνο μετά την μάχη στο Ρίο, ο Όλιβερ και η Σκάιλερ έχουν τραπεί σε φυγή καθώς η Σκάιλερ κατηγορείται για τον θάνατο του Λόρενς. Ακολουθώντας τα τελευταία λόγια του Λόρενς, η Σκάιλερ ψάχνει τον Τσαρλς Φορς προκειμένου να μάθει για την κληρονομιά των Βαν Άλεν. Καταλήγει στο Παρίσι, σε ένα γεύμα του Ευρωπαϊκού Κονκλαβίου, όπου συναντά τον Τζακ. Ο Τζακ την προειδοποιεί ότι ο Ασημοαίματος που σκότωσε τον Λόρενς την κυνηγάει και προσπαθεί να την πείσει να επιστρέψει στη Νέα Υόρκη, χωρίς αποτέλεσμα. Όμως, όταν η υγεία της Σκάιλερ επιδεινώνεται, αποφασίζουν με τον Όλιβερ να επιστρέψουν σπίτι. Όταν φτάνουν στη Νέα Υόρκη η Σκάιλερ μαθαίνει ότι η μητέρα της, Αλέγκρα, έχει ξυπνήσει από το κώμα.
Η Μίμη γίνεται Ανιχνευτής και μαζί με την ομάδα της -τους διδύμους Λένοξ και τον Κίνγκσλει- ψάχνουν για την Τζόρνταν Λουγουέλιν. Το ταξίδι αυτό την φέρνει πιο κοντά με τον Κίνγκσλει. Παρά τα αισθήματά της για αυτόν, η Μίμη επιστρέφει στην Νέα Υόρκη για την τελευταία της χρονιά στο σχολείο και προσπαθεί να σώσει τον ιερό δεσμό της με τον Τζακ.
Η Μπλις μαθαίνει ότι είναι κόρη της Αλέγκρα και του Εωσφόρου από προηγούμενο κύκλο ζωής, και αποφασίζει να μείνει μακριά από τους φίλους της και κυρίως την Σκάιλερ, εξαιτίας της έντονης επιθυμίας του Εωσφόρου να την σκοτώσει. Αναγκάζεται να συναντήσει τους φίλους της στην τελετή ένωσης του Τζακ και της Μίμη, μίας και η Μίμη την διάλεξε ως παράνυφό της. Εκεί, η Μπλις χάνει τον έλεγχο και ελευθερώνει από μέσα της τον Εωσφόρο. Αποφασίζει να μαχαιρωθεί με το σπαθί του Μιχαήλ, προκειμένου να εξαφανίσει τον Εωσφόρο και να απαλαχθεί από αυτόν. Ο Εωσφόρος παγιδεύει την Σκάιλερ, τον Τζακ, την Μίμη και τον Κίνγκσλει. Καθώς προσπαθούν να ξεφύγουν, ο Κίνγκσλει παγιδεύεται στον Κάτω Κόσμο.
Οι Γαλαζοαίματοι: Το Μυστικό του Αγγέλου
Πίσω στη Νέα Υόρκη η Μίμι έχει να παλέψει με την επιθυμία της να καταστρέψει τον Τζακ και να αντιμετωπίσει μια νέα απειλή καθώς βαμπίρ έχουν απαχθεί και οι απαγωγείς τους σχεδιάζουν να τα κάψουν στο διαδίκτυο. Για να βρει τους δράστες, συνεργάζεται με τον Όλιβερ και τους αδερφούς Λένοξ. Το Συμβούλιο προσπαθεί να πείσει τους ανθρώπους ότι το βίντεο με τα βαμπίρ που καίγονται στο διαδίκτυο είναι στην πραγματικότητα διαφήμιση για μια νέα ταινία. Μια ανιχνευτής από την Κίνα φτάνει για βοήθεια και προσπαθεί να λύσει το μυστήριο πριν αποκαλυφθεί το μυστικό των βαμπίρ. Στην προσπάθειά τους να επιβιώσουν, αποκαλύπτουν ένα θανάσιμο μυστικό, μια αλήθεια που είχε ανακαλύψει πρώτη η μητέρα της Σκάιλερ κατά την Αναγέννηση. Και καθώς οι Γαλαζοαίματοι χάνουν δυνάμεις, η Σκάιλερ είναι αναγκασμένη να κάνει μια τραγική επιλογή που θα σημαδέψει την καρδιά της.
Η Μίμη στέλνει ανιχνευτές να βρουν τον δίδυμό της, Τζακ, όμως αποφασίζει να τον αντιμετωπίσει αφού πρώτα ταξιδέψει η ίδια στην Κόλαση για να βρει τον Κίνγκσλει.